เมื่อวันที่ 3 ไปมีเพศสัมพันธ์กับแฟนมาค่ะ แล้วประจำเดือนมาวันที่ 7 หลังจากประจำเดือนหมด ประมาณ 10 วันต่อมา ก็มีเลือดสีน้ำตาลไหลค่ะ แต่ไม่กระปริดกระปรอยนะคะ มีมูกสีเลือดเข้มอยู่บ้าง ประมาณ 3-4 วันก็หมดค่ะ ( ใส่ถุงยางอนามัยทุกครั้ง ไม่ขาดไม่รั่ว ) กังวลใจนิดหน่อยน่ะค่ะว่าจะท้องมั้ย
สวัสดีค่ะMissko3ถ้าได้ใส่ถุงยางอนามัยป้องกันขณะมีเพศสัมพันธ์ไว้ทุกครั้ง โอกาสตั้งครรภ์มีได้น้อยมากการที่มีเลือดออกผิดปกติในระหว่างรอบเดือนนั้น อาจจะมีสาเหตุมาจากผลข้างเคียงจากการใช้ยาคุมกำเนิดชนิดใดๆ เป็นภาวะแทรกซ้อนจากการตั้งครรภ์ เลือดตามหลังการปฏิสนธิ (แต่อย่างที่กล่าวไปว่านึกถึงสาเหตุเกี่ยวกับการตั้งครรภ์ได้น้อย) การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบสามารถยืนยันการตั้งครรภ์ได้ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิค่ะ และสามารถไปยืนยันที่รพได้ หากยังมีเลือดออกผิดปกติต่อเนื่อง ควรจะต้องไปพบแพทย์เพื่อตรวจหาสาเหตุที่แน่ชัดต่อไป